Screenshot: N1

PREDSJEDNIK SDP-a Davor Bernardić gostovao je danas na televiziji N1 u emisiji Točka na tjedan, u kojoj je pokušao dokazati kako ima 80 glasova u Saboru za opoziv ministra financija Zdravka Marića.



Kazao je kako ima 80 zastupnika koji su skloni podržati smjenu.



"Mislim da, koliko smo vidjeli iz izjava klubova, postoji 80 zastupnika koji su skloni podržati smjenu ministra i tražiti direktnu odgovornost za ovo što je nastalo", poručio je.

Odgovarao sa "Mhm..."



Na pitanje o tome što je SDP radio nakon pokretanja inicijative za smjenu ministra Marića, rekao je kako je cijeli slučaj odgovornost vladajućih. Dodao je da vjeruje u zdrav razum, a na pitanje o tome privlači li SDP zastupnike na svoju stranu odgovorio je samo sa "Mhm...".



Nakon ponovljenog pitanja i kraće pauze ipak je potvrdio da privlače ljude k sebi, a potom su uslijedili najneugodniji trenutci emisije.

Bernardić je prvo upitao voditeljicu Natašu Božić želi li ona da joj on to napiše te je potom uzeo olovku i papir te počeo pisati i računati.



"Hoćete mi dodati papir pa da vam možda napišem", upitao je.

Tekst se nastavlja ispod oglasa

Pokušao je zbrojiti glasove

Voditeljica mu je kazala kako, koliko god brojala, ne vidi tih 80 ljudi, nego samo 38.

Bernardić je potom krenuo pisati, a voditeljica mu je nakon što je pročitala nekoliko brojki počela govoriti koliko glasova ima MOST, a koliko HNS, na što joj je Bernardić vratio papir i rekao da piše sama.



"Evo Vi sami pišite brojeve, vidim da se igramo brojke i slova pa Vi upišite, neću vam oduzimati vrijeme", kazao je izgubljeni Bernardić.



Nakon što mu je voditeljica rekla kako nema 76 glasova što god zbrojili, Bernardić je otpio vode i ljutito pogledao u kameru te nakon kraće tišine samo zaključio kako oni ipak vjeruju u smjenu Zdravka Marića.